Brentus

***Brentus*** er en familie av biller i gruppen snutebiller (Curculionoidea). De har antenner som ikke er knebøyde og mangler en kølle ytterst. Ellers er det fleste av artene lette å kjenne på at de er svært lange, tynne og flate. De lever for det meste i død ved. 

## Utseende
Vanligvis middelsstore til store (opptil 52&nbsp;mm), lange og tynne biller, kroppen noe flat. De er ofte mørke med en lys lengdestripe på hver side, med lite tydelig behåring. **Hodet** er ganske lite og i midten trukket ut til en vanligvis ganske lang og slank snute – i ekstreme tilfeller kan hodet inkludert snuten være like langt som resten av kroppen. Antennene er 11-leddete, mer eller mindre trådformede, i noen tilfeller så lange som halve kroppslengden. De er ikke knebøyde og har ikke en kølle ytterst. Antennefestet er på snuten, men plasseringen kan variere mellom ganske nær spissen og helt ved roten. Vanligvis sitter antennene på siden av snuten, men de kan også være festet på oversiden. Fasettøynene er ganske små og noe utstående. **Brystskjoldet** (pronotum) er tydelig lengre enn bredt, med rundede sider. Det er sterkt avsmalnet fremover. **Dekkvingene** er parallellsidige, noe flate, med eller uten punktrekker. **Beina** er forholdsvis lange, særlig frambeina, og føttene er fem-leddete, men det fjerde leddet er svært lite slik at de kan se fireleddete ut. Det tredje leddet er tolappet, og det ytterste leddet er smalt og sigdformet. Det er vanligvis stor forskjell mellom kjønnene, og hannene er lengre og tynnere enn hunnene, gjerne med større hode, lengre snute, lengre frambein og ofte også større kjever. Som vanlig for insekter som lever i død ved kan størrelsen variere mye innen samme art, særlig for hannene.

## Levevis
De fleste artene lever i død ved, først og fremst av løvtrær. Noen av artene lever av sopp i død ved, og det er sannsynlig at de aktivt dyrker soppen. Noen arter lever i gangene til barkbiller, andre lever sammen med maur (såkalte myrmekofiler). De ekstreme formene man ser hos mange hanner tyder på intens konkurranse om hunnene, og det ser ut til at de største hannene, med størst hode og lengst snute, får de fleste hunnene. 

## Utbredelse
Slekten er utbredt i Mellom- og det nordlige Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Brentidae]]** Billberg, 1820
****** Underfamilien Brentinae Billberg, 1820  – 1150 arter i 285 slekter, tropiske og subtropiske områder
******* Stammen Brentini Billberg, 1820
******** Slekten ***Brentus*** Fabricius, 1787
********* *[[Brentus anchorago]]* 
********* *[[Brentus approximatus]]* 
********* *[[Brentus armiger]]* 
********* *[[Brentus armillatus]]* Kirsch, 1868
********* *[[Brentus calcar]]* Lund, 1800
********* *[[Brentus caudatus]]* Herbst, 1797
********* *[[Brentus clavipes]]* Sharp, 1895
********* *[[Brentus consentaneus]]* Perroud, 1853
********* *[[Brentus cylindrus]]* Lund, 1800
********* *[[Brentus difficilis]]* Boheman, 1840
********* *[[Brentus dignus]]* Kleine, 1943
********* *[[Brentus doellojuradoi]]* Haedo Rossi, 1948
********* *[[Brentus exoptatus]]* Kleine, 1927
********* *[[Brentus extrinsecus]]* Kleine, 1927
********* *[[Brentus festae]]* Griffini, 1899
********* *[[Brentus festivus]]* Senna, 1897
********* *[[Brentus finitimus]]* Kleine, 1927
********* *[[Brentus firmus]]* Kleine, 1927
********* *[[Brentus forcipitigerus]]* (Gyllenhal, 1840)
********* *[[Brentus guatemalenus]]* Sharp, 1895
********* *[[Brentus insperatus]]* Soares & Meyer, 1959
********* *[[Brentus jaegeri]]* Soares, 1959
********* *[[Brentus laticornis]]* Sharp, 1895
********* *[[Brentus linearis]]* Olivier, 1790
********* *[[Brentus lineicollis]]* Boheman, 1833
********* *[[Brentus maculipennis]]* Senna, 1897
********* *[[Brentus mexicanus]]* Boheman, 1840
********* *[[Brentus peruvianus]]* Kleine, 1928
********* *[[Brentus quadrilineatus]]* Sharp, 1895
********* *[[Brentus rufescens]]* Sharp, 1895
********* *[[Brentus rufiventris]]* Boheman, 1840
********* *[[Brentus saltensis]]* Haedo Rossi, 1948
********* *[[Brentus sculptipennis]]* Sharp, 1895
********* *[[Brentus signatus]]* Dalman, 1823
********* *[[Brentus soukupi]]* Haedo Rossi, 1959
********* *[[Brentus turbatus]]* Boheman, 1840
********* *[[Brentus variegatus]]* Sharp, 1895
********* *[[Brentus vulneratus]]* Gyllenhal, 1833

## Kilder
* Gønget, H. 1997. *The Brentidae (Coleoptera) of Northern Europe*. *Fauna Entomologica Scandinavica* 34. E.J. Brill.

## Eksterne lenker
*